Il guvier
catalan al à fate buine la modifiche de leç sul cine dal 2010 daûr
dai indreçaments rivâts de Union Europeane che a previodin che lis
peliculis che a rivin dai paîs membris no vedin di rispietâ i
oblics leâts al dopleament o ae sottitulazion par catalan. La
modifiche e permetarà ancje di adatâ il test ai cambiaments
tecnologjics che ta chescj agns a àn interessât il setôr
audiovisîf. Il test al à cumò di passâ al esam dal Parlament
prime di jessi fat bon in vie definitive. Par sburtâ la presince dal
catalan ancje intai films che a rivin dal rest de Europe, l’esecutîf
catalan al pontarà duncje sui finanziaments e sul acuardi cun
distributôrs e gjestôrs des salis cinematografichis.
Font:
Generalitat de Catalunya, 01/04/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn cat_Latn